Държавен вестник, бр. 20, 2010 г., стр. 6

СТР.  6	
Д Ъ Р Ж А В Е Н  В Е С Т Н И К 	
БРОЙ  20
преизчислението на размера на обезщетението 
се извършва в съответствие със законодател­
ството на тази договарящата страна, по което 
е било отпуснато обезщетението.
Ч а с т  V І І І
СЪТРУДНИЧЕСТВО НА ДОГОВАРЯЩИТЕ 
СТРАНИ
Член 16
С цел реализация на този договор компе­
тентните органи сключват споразумение за 
неговото прилагане.
Член 17
1. С цел реализация на този договор ком­
петентните органи определят компетентни 
институции.
2. Компетентните органи си сътрудничат 
непосредствено по всички въпроси на социал­
ната сигурност и задължителното (държавното) 
обществено осигуряване, които регулира този 
договор.
3. Компетентните органи взаимно си предос­
тавят необходимата информация за измененията 
в законодателството. 
Член 18
1. Решенията за степента на загубена ра­
ботоспособност, загуба на професионална 
трудоспособност, степента на ограничаване 
на способността за трудова дейност, групата и 
причината за инвалидността се вземат от ор­
ганите на медицинската експертиза на тази от 
договарящите страни, по законодателството на 
която се извършва отпускането и изплащането 
на съответната пенсия и обезщетение.
2. Медицинското освидетелстване, а също 
така и преосвидетелстването на лицата с 
цел установяване степента на загубена ра­
ботоспособност, загуба на професионална 
трудоспособност, степента на ограничаване 
на способността за трудова дейност, групата 
и причината за инвалидността се извършват 
по местоживеенето им.
Член 19
1. Всяко заявление за отпускане или прераз­
глеждане на пенсия или обезщетение, подадено 
съгласно законодателството на едната догова­
ряща страна, също така се счита за заявление, 
подадено съгласно законодателството и на 
другата договаряща страна.
2. Всички заявления или искания, които съ­
гласно законодателството на едната договаряща 
страна са били подадени в определения срок 
в компетентната институция на тази договаря­
ща страна, се считат подадени в установения 
срок в компетентната институция на другата 
договаряща страна.
Член 20
1. Компетентните институции на догова­
рящите страни си предоставят необходимите 
сведения за обстоятелствата, имащи значение 
за прилагането на този договор, а също така 
вземат мерки за установяване на тези обсто­
ятелства.
2. Необходимите за социалната сигурност и 
задължителното (държавното) обществено оси­
гуряване документи, издадени на територията 
на която и да е от договарящите страни, се 
приемат без легализация.
3. Редът и начинът за предоставяне на необ­
ходимите сведения и документи и за удостове­
ряване на превода на документите, издадени на 
държавните езици на договарящите страни, се 
определят със споразумението по прилагането 
на този договор.
Член 21
Всяка информация за лицата, която се из­
праща от едната договаряща страна на другата 
договаряща страна, е конфиденциална и може 
да бъде използвана само за прилагането на 
този договор.
Член 22
Договарящите страни решават всички спорни 
въпроси, които могат да възникнат между тях 
във връзка с тълкуването и прилагането на 
договора, чрез преговори между компетентните 
органи на договарящите страни.
Ч а с т  І Х
ПРЕХОДНИ И ЗАКЛЮЧИТЕЛНИ
 РАЗПОРЕДБИ
Член 23
Пенсиите, отпуснати до влизането в сила на 
този договор, могат да бъдат преразглеждани 
съгласно разпоредбите на договора на основание 
заявление на лицата от първо число на месеца, 
следващ месеца на подаване на съответното 
заявление, но не по-рано от деня на влизане в 
сила на този договор. Такова преразглеждане, 
към датата на подаване на заявлението не 
може да доведе до намаляване на размера на 
пенсията. 
Член 24
При определяне на право на обезщетение 
и пенсия според този договор се взема пред­
вид осигурителен (трудов) стаж, придобит на 
територията на една от договарящите страни, 
преди влизането в сила на този договор.
Член 25
1. Този договор подлежи на ратификация и 
влиза в сила на 30-ия ден, следващ датата на 
размяната на ратификационните грамоти.
2. Внасянето на изменения и допълнения 
в договора се извършва чрез подписване на 
съответните протоколи от договарящите страни.
3. В случай че в една от договарящите 
страни се промени компетентният орган или 
компетентната институция или тяхното наиме­
нование, договарящите страни се уведомяват 
за това по дипломатически път.